CELEX: 62009FN0046
Language: fi
Date: 2009-10-05 00:00:00
Title: Asia F-46/09: Kanne 5.10.2009 — V v. Euroopan parlamentti

16.1.2010   
            
            
               FI
            
            
               Euroopan unionin virallinen lehti
            
            
               C 11/40
            
         Kanne 5.10.2009 — V v. Euroopan parlamentti
   (Asia F-46/09)
   2010/C 11/76
   Oikeudenkäyntikieli: ranska
   
      Asianosaiset
   
   
      Kantaja: V (Bryssel, Belgia) (edustaja: asianajaja É. Boigelot)
   
      Vastaaja: Euroopan parlamentti
   
      Oikeusriidan kohde ja kuvaus
   
   Yhtäältä fyysisestä soveltumattomuudesta 18.12.2008 tehdyn lääketieteellisen lausunnon kumoaminen ja toisaalta kantajalle aikaisemmin tehdyn työtarjouksen peruuttamisesta 19.12.2008 tehdyn päätöksen kumoaminen
   
      Vaatimukset
   
   
               —
            
            
               Henkilöstöhallinnon johtajan 19.12.2008 tekemä se päätös on kumottava, jolla peruutettiin työhönottoa koskevan soveltumattomuuden takia työtarjous, joka kantajalle oli tehty 10.12.2008 sopimussuhteisen toimihenkilön toimesta pääsihteeristössä
            
         
               —
            
            
               Parlamentin asiantuntijalääkärin 18.12.2008 tekemä fyysistä soveltumattomuutta koskeva lääketieteellinen lausunto on kumottava siltä osin kuin tässä viimeksi mainitussa todetaan kantajan soveltumattomuus yhtäältä ilman, että tätä viimeksi mainittua on edes tutkittu ja toisaalta käyttämällä perusteena vain Euroopan neuvoston asiantuntijalääkärin vuonna 2006 työhönottoa koskevasta soveltumattomuudesta tekemää päätöstä, jonka lääketieteellinen lautakunta myöhemmin vahvisti sääntöjenvastaisella tavalla, sen seurauksena kun kantaja oli vaatinut kyseisen lautakunnan päätöksen kumoamista — nämä päätökset on riitautettu virkamiestuomioistuimessa asiassa F-33/08, joka on yhä vireillä
               Näiden kumoamisten seurauksena parlamentissa on järjestettävä todellinen työhönoton yhteydessä toteutettava lääkärintarkastus, joka ei ole syrjivä, ja kantajalle tarjottu paikka on asetettava uudelleen avoimeksi Euroopan parlamentin viestinnän pääosastolla
            
         
               —
            
            
               Kantajalle aiheutuneesta aineellisesta vahingosta ja henkisestä kärsimyksestä on myönnettävä vahingonkorvaus, jonka kohtuulliseksi määräksi on alustavasti arvioitu 70 000 euroa (johon on lisättävä 18.12.2008 alkaen Euroopan keskuspankin perusrahoitusoperaatioille vahvistaman korkokannan mukainen viivästyskorko lisättynä kahdella prosenttiyksiköllä), jota summaa voidaan oikeudenkäynnin aikana korottaa tai laskea
            
         
               —
            
            
               Vastaaja on velvoitettava korvaamaan oikeudenkäyntikulut.